John Lundstram

John David Lundstram (sündinud 18. veebruaril 1994 Liverpoolis) on Inglismaa jalgpallur, kes mängib poolkaitsjana Türgi kõrgliigaklubis Trabzonspor.

Ta alustas klubikarjääri kodulinna klubis Everton, mille noorteakadeemiaga liitus ta 2002. aastal. Klubi põhimeeskonnas tal debüüti teha ei õnnestunud. Aastatel 2013–2015 oli ta Everonist laenul teistes Inglismaa klubides: hooajal 2012–13 League One'i klubis Doncaster Rovers, hooajal 2013–14 esiliigaklubis Yeovil Town ja League One'i klubis Leyton Orient ning hooajal 2014–15 esiliigaklubis Blackpool ning League One'i klubides Leyton Orient ja Scunthorpe United.

2015. aasta augustis sõlmis ta kaheaastase lepingu Inglismaa tugevuselt neljanda liiga klubiga Oxford United."Oxford United Sign John Lundstram". Oxford United F.C. 13.8.2015. Vaadatud 5.5.2022 Hooajal 2016–17 mängis ta Oxford Unitediga Inglismaa tugevuselt neljandas liigas.

2017. aasta juulis sõlmis ta lepingu äsja Inglismaa esiliigasse tõusnud Sheffield Unitediga."John Lundstram salutes Oxford United's fans after Sheffield United move". Oxford Mail. 27.7.2017. Vaadatud 5.5.2022 Hooajal 2018–19 saavutas ta Sheffield Unitediga Inglismaa esiliigas teise koha ja järgmisel hooajal mängiti Premier League'is. 18. augustil 2019 lõi ta mängus Crystal Palace'i vastu oma esimese värava Inglismaa kõrgliigas. Sellega oli Lundstram löönud värava Inglismaa kõigis neljas kõrgeimas liigas."John Lundstram fires Sheffield United to first win since their promotion". rte.ie. 18.8.2019. Vaadatud 5.5.2022 Hooajal 2019–20 lõi Lundstram Inglismaa kõrgliigas kokku viis väravat.

2021. aasta juulis sõlmis Lundstram kolmeaastase lepingu valitseva Šotimaa meistri Rangersiga."John Lundstram: Rangers sign midfielder after Sheffield United exit". BBC Sport. 5.7.2021. Vaadatud 5.5.2022 Seal mängis ta kolm hooaega. 2022. aastal võitis ta klubiga Šotimaa karikavõistlused ja 2024. aastal Šotimaa liigakarikavõistlused. Hooajal 2023/24 valiti Lundstram Šotimaa liigahooaja sümboolsesse koosseisu. 2022. aastal kaotas ta Rangersiga UEFA Euroopa Liiga finaalis Eintracht Frankfurdile.

2024. aasta juunis sõlmis ta kolmeaastase lepingu Trabzonsporiga.

Aastatel 2010–2013 mängis Lundstram Inglismaa noortekoondistes, sealhulgas 2011. aastal kuni 17-aastaste koondisega noorte maailmameistrivõistlustel ja 2013. aastal kuni 20-aastaste koondisega juunioride maailmameistrivõistlustel.

 Viited 

Kategooria:Inglismaa jalgpallurid
Kategooria:Blackpool FC mängijad
Kategooria:Sheffield United FC mängijad
Kategooria:Rangers FC jalgpallurid
Kategooria:Trabzonspori mängijad
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:League Two mängijad
Kategooria:Süper Ligi mängijad
Kategooria:Sündinud 1994